Սերգեյ Վակուլենկո

Սերգեյ Նիկոլաևիչ Վակուլենկո (, ), ուկրաինացի ֆուտբոլիստ, պաշտպան։

Խաղային կարիերա 
Վակուլենկոն Խարկովի ֆիզիկական կուլտուրայի ուսումնարանի և Դոնեցկի «Շախտյորի» սան է։ «Շախտյորի» ակադեմիան ավարտելուց հետո հանդես է եկել նրանց պատանեկան (2009-2014, 68 խաղ, 12 գոլ) և երիտասարդական (2012-2013, 2 խաղ) թիմերում, ինչպես նաև «Շախտյոր-3»-ում (2010-2011, 27 խաղ, 5 գոլ)։

2014 թվականի դեկտեմբերի 31-ին Մարիուպոլի «Իլյիչյովեցի» գլխավոր մարզիչ Նիկոլայ Պավլովը հեռախոսազրույցում Վակուլենկոյին առաջարկել է աշխատել իր ղեկավարությամբ։ Ցանկանալով հանդես գալ Պրեմիեր լիգայի թիմում՝ ֆուտբոլիստը հավաքի է մեկնել մարիուպոլցիների հետ, որից հետո պայմանագիր է կնքել այդ թիմի հետ։ Բարձրագույն դիվիզիոնում Վակուլենկոն նորամուտը նշել է 2015 թվականի փետրվարի 27-ին Օդեսայի «Չեռնոմորեցի» դեմ արտագնա խաղում։ Նոր թիմում Վակուլենկոն սկսել է իր ելույթները կիսապաշտպանի դիրքում, բայց ժամանակի ընթացքում տեղափոխվել է պաշտպանություն, որտեղ դարձել է առաջատար։ Մինչև մրցաշրջանի ավարտը ֆուտբոլիստը «Իլյիչյովեցի» կազմում առանց փոխարինման 11 հանդիպում է անցկացրել Պրեմիեր լիգայում։ Ամառային արտամրցաշրջանում նրա թիմը առաջին լիգա անցնելուց հետո գլխավորում էր Վալերի Կրիվենցովը։ «Իլիչյովեցը» համալրվել է մի շարք նոր ֆուտբոլիստներով, որից հետո 21-ամյա Վակուլենկոն դարձել է նորացված թիմի առաջատարը։

Հետագայում Բարձրագույն խմբում հանդես է եկել «Օլիմպիկում» (Դոնեցկ), «Արսենալում» (Կիև), «Կարպատներում» (Լվով)։

2020 թվականի սկզբին տեղափոխվել է հայկական «Արարատ-Արմենիա» ակումբ։

Միջազգային կարիերա 
2008 թվականից պարբերաբար ներգրավվել է պատանեկան հավաքականներում։ 2014 թվականի հունվարին Վակուլենկոն երիտասարդական հավաքականի կազմում Սերգեյ Կովալեցի գլխավորությամբ հանդես է եկել Համագործակցության Գավաթում, որտեղ անցկացրել է 6 հանդիպում և նվաճել ոսկե մեդալներ։ Օգոստոսին ընդգրկվել է Շվեյցարիայի և Լիխտենշտեյնի հավաքականների հետ Եվրո-2015 (մինչև 21) ընտրական խաղերի թեկնածուների ընդլայնված ցուցակում։

Ծանոթագրություններ

Արտաքին հղումներ 
 Վիճակագրությունն Ուկրաինայի Պրեմիեր լիգայի կայքում
 

Հայ ֆուտբոլիստներ
Մարիուպոլի ֆուտբոլիստներ
Արսենալ Կիևի ֆուտբոլիստներ
Ուկրաինացի ֆուտբոլիստներ
Արարատ-Արմենիայի ֆուտբոլիստներ
Շախտյոր Դոնեցկի ֆուտբոլիստներ
Ֆուտբոլի պաշտպաններ
Փյունիկի ֆուտբոլիստներ
Բնօրինակում անաղբյուր հոդվածներ